
Atbildes uz Pretendenta uzdotajiem jautājumiem par iepirkuma dokumentāciju:

1. Pielikumā 6.1. definēti mediji, kuriem jāuzrāda kopējā atlaide, taču dažādiem medijiem, ir dažādi formāti, grupu un paku piedāvājumi, kur atlaides var ļoti atšķirties atkarībā no izvēlētā produkta. 
Vai finanšu tabulā iespējams pievienot komentārus vai atspoguļot atbilstošas atlaides projektiem koriģējot tabulu? Ja nē, kādā veidā pasūtītājs sagaida un vērtēs norādīto atlaidi, un tās mainību izvēloties dažādus mediju piedāvājumus atbilstoši darba uzdevumam?

Atbilde
Atklāta konkursa nolikuma 1.6.5. punktā noteikts, ka Pretendents nedrīkst iesniegt piedāvājuma variantus. Ja Pretendents iesniegs vairākus piedāvājuma variantus, tie visi tiks atzīti par nederīgiem.
Līdz ar to, Pretendents Atklāta konkursa nolikuma 6.1. pielikumā "Finanšu piedāvājuma izcenojums" nedrīkst piedāvāt variantus atlaidēm no oficiālas cenas, pretendenta komisijai un cenai par piesaistīto speciālistu vienu darba stundu.
Atklāta konkursa nolikuma 6.1. pielikumā "Finanšu piedāvājuma izcenojums" katrā pozīcijā jānorāda tikai viena Pretendenta atlaide procentos, kura tiks piemērota vispārīgās vienošanās visā darbības laikā.

